αγαθαι τυχαι. εδοξε ται πολει εν αγοραι τελειωι συμ ψαφοις ταις εννομοις επειδη απολλοδωρος ολυμπιοδωρου αθηναιος [π]αρακληθεις απο των εξαποσταλεντων υπο τας πολιος επεδωκεν εαυτον απροφασιστως εν το συναγωνι[ξ]ασθαι ται πολει ταν κρισιν ταν περι των τεμενεων και τας αμφιλλογου χωρας περι πλειστου τιθεμενος ταν τε ποτι τον θεον ευσεβειαν και ταν ευνοιαν ταν πολιν και παραγενομενος. τα τε ποτι ταν κρισιν [σ]υνεταξε δεοντως σπουδας και φιλοτιμιας ουθεν εν[λ]ειπων και ταν επιδαμιαν εποιησατο ευσχημονα [κα]ι οσον χρονον αξιωσαν αυτον τοι καθεσταμενοι υπο τας πολιος επι ταυτα ποτεμεινε συμφανη ποιων [ταν α]υτου αιρεσιν αν εχει ποτι ταν πολιν τυχαι αγαθαι δ[ε]δοχθαι ται πολει επαινεσαι απολλοδωρον ολυμπι[οδωρο]υ αθηναιον ευνοιας ενεκεν και φιλοτιμιας τας εν [τα]ν πολιν παρακαλειν δε αυτον και εν το [λ]οιπον διαφυ[λαξ]ειν ταν αυταν προαιρεσιν ειδοτα οτι α πολις τοις φιλοις και ευνοοις καταξιας αποδιδωτι τας χαριτας δια πα[ντος δ]εδοσθαι δε αυτωι και τοις εκγονοις προξενιαν προμαντειαν ασυλιαν προδικιαν ατελειαν προεδριαν εν πασι [τοις] αγωνοις οις α πολις τιθητι και γας και οικιας εγ[κ]τησιν και ταλλα παντα οσα και τοις αλλοις προξενοις και ευε[ργετα]ις τας πολιος ειμεν δε αυτον και θεωροδοκον των τε πυθιων και σωτηριων πεμψαι δε αυτωι και ξενια επιμελ[εισθ]αι δε τους αρχοντας και περι τας ανακομιδας [αυ]του ινα παραπεμφθη ως ασφαλεστατα [ανα]γραψαι δε και το[ν] [γραμμ]ατεα ταν μεν προξενιαν εν τωι βουλειωι κα[τ τον νομ]ον το [δε ψαφισμ]α εν τον τοιχον του οικ[ου του] αθηναιων.
Phokis — Delphi — beg. 2nd c. BC — SIG(3) 615
 beg. 2nd c. BC 